

 Gradsko vijeće

KLASA:361-03/21-01/01

URBROJ:2186/18-02/1-21-4

Ludbreg, 24. veljače 2021. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13 – pročišćeni tekst, 12/18, 55/18-pročišćeni tekst, 40/19 i 13/20), Gradsko vijeće Grada Ludbrega na 28. sjednici održanoj 24. veljače 2021. g., donosi sljedeću

# O D L U K U

**I.**

 **Prihvaća se zahtjev društva ŠLJUNČARA-TRANSPORTI SMONTARA d.o.o.**, Veliki Bukovec, Ulica Franje Sovića 90, OIB:13463308122, **za produljenje roka za ishođenje pravomoćnog akta o građenju gospodarskog objekta (objekata)** na nekretninama upisanih u zk.ul.br. 3296 k.o. Ludbreg, i to: čkbr. 394/5 – oranica Rakitje od 4129 m2 i čkbr. 394/6 – oranica Rakitje od 4195 m2.

 **Rok za ishođenje pravomoćnog akta o građenju** koji u članku 5. Ugovora o kupoprodaji od 28.02.2019. (KLASA:944-01/18-01/08**,** URBROJ:2186/18-01/1-18-7), te u Aneksu Ugovora o kupoprodaji od 07.01.2020. (KLASA:944-01/18-01/08**,** URBROJ:2186/18-01/1-20-27) sklopljenih između Grada Ludbrega kao prodavatelja i predmetnog društva kao kupca, iznosi 2 (dvije) godine od dana sklapanja predmetnog Ugovora, produljuje se i iznosi 3 (tri) godine od dana sklapanja Ugovora o kupoprodaji, tako da rok za ishođenje pravomoćnog akta o građenju završava 28.02.2022. g.

**II.**

 Nakon stupanja na snagu ove Odluke, ugovorne strane iz točke I. ove Odluke sklopiti će Aneks II. Ugovora o kupoprodaji od 28.02.2019., u kojemu će se utvrditi da je kupac dužan ishoditi pravomoćni akt o građenju gospodarskog objekta (objekata) na nekretninama iz članka 1. Ugovora o kupoprodaji, u roku od 3 (tri) godine od dana sklapanja Ugovora, dok sve ostale odredbe predmetnog Ugovora ostaju na snazi.

**III.**

 Zahtjev društva ŠLJUNČARA-TRANSPORTI SMONTARA d.o.o., za produljenje roka za ishođenje pravomoćnog akta o građenju za izgradnju gospodarskog objekta (objekata), prihvaća se s obzirom da je podnositelj zahtjeva, kao kupac zemljišta u vlasništvu Grada Ludbrega, u cijelosti ispunio ugovornu obvezu u pogledu isplate kupoprodajne cijene utvrđene u članku 3. Ugovora o kupoprodaji, te da se pandemija uzrokovana virusom COVID-19, nepovoljno odrazila na poslovanje društva, osobito na mogućnost izgradnje novih pogodna koji se vežu uz nabavku uređaja iz inozemstva, pa je opravdano produljenje roka za ishođenje građevinske dozvole.

**IV.**

Ova Odluka stupa na snagu danom donošenja.

 **Predsjednik**

 **Gradskog vijeća**

 Antun Šimić